14. lipnja u Domovinskom ratu

**Domovinski rat po nadnevcima**: 14. lipnja u Domovinskom ratu.

- Predsjedništvo SR Hrvatske preimenovalo i preustrojilo miliciju u redarstvo, te zajamčilo slobodan i siguran povratak svim iseljenim osobama iz Hrvatske koji su dobile status političkog emigranta.

**- Počeo carinski rat između Slovenije i savezne vlade, jer ta republika odbija uplaćivati carine u blagajnu SIV-a.**

**- U Zagrebu objavljene presude četvorici optuženih za pripremanje i pomaganje oružane pobune protiv Republike Hrvatske: Željko Ražnatović Arkan osuđen na 20 mjeseci zatvora, a svi osuđeni (do pravomoćnosti presude pušteni su iz pritvora na slobodu.**

- Situacija u Jugoslaviji bit će jedna od tema o kojoj će se raspravljati na skorom ministarskom sastanku KESS-a u Berlinu.

**- Srpski barbari u Biskupiji nedaleko Knina, na hrvatskim arheološkim spomenicima, izgradili uzletište.**

- Prema podacima Glavnog sanitetskog stožera Hrvatske, od 17. kolovoza 1990. do 14. lipnja 1992. poginulo 3.858 osoba, a 20.138 ih je ranjeno.

- Pobunjeni hrvatski Srbi **u selu Rodaljice kod Benkovca ubili četvoro Hrvata**, unatoč nazočnosti UNPROFOR-a.

- Više od 13,000 Hrvata iz Slunja i okolice prognano iz svojih domova.

- Iz 32 hrvatska sela u općini Glina protjerano oko 7.200 Hrvata.

- **HVO oslobodio Stolac.**

- U Njemačkoj, u samo prvih pet mjeseci 1992. godine, 62.000 građana bivše Jugoslavije zatražilo politički azil.

- U posljednjih 24 sata Srbi su u Goraždu ubili 66 a ranili više od 100 civila.

- Zapovjednik Armije BiH general Rasim Delić zapovijedio vojnim snagama da poštuju prekid vatre u srednjoj Bosni, te izjavio kako očekuje da to isto učini i hrvatska strana.

- Iz okupiranih Biljana pobunjeni hrvatski Srbi na Zadar ispalili pet tenkovskih granata, iz Biljana tukli minobacačima i Novigrad.

- Upitan na konferenciji za novinare, zašto UN ne interveniraju u bivšolj Jugoslaviji kao što su to učinili u Somaliji, Boutros Ghali je odgovorio: - Ne mogu pokretati takav mehanizam za aktivno sudjelovanje UNPROFOR-a, jer nemam mandat za njihove oružane akcije.

- Predsjednik Republike Hrvatske dr. Franjo Tuđman u službenom i prijateljskom posjetu BiH i tom prilikom otvorio veleposlanstvo u Sarajevu, a s predsjednikom Izetbegovićem dogovorio liberalizaciju tranzita kroz Hrvatsku kao i osiguranje povratka izbjeglica i prognanika po načelu "svi svojim kućama".

- Slovenski premijer Janez Drnovšek je o hrvatskom potraživanju od milijarde maraka od "Ljubljanske banke" rekao da je taj novac pitanje sukcesije negdašnje Jugoslavije, jer je ta banka imala potraživanja prema Narodnoj banci Jugoslavije.

- Hrvatski veleposlanik u Sloveniji mr. Miljenko Žagar o dugu "Ljubljanske banke" od milijarde maraka izjavio kako Hrvatska ne traži da joj se "tek tako" vrate novci nego onoliko koliko banka duguje pojedincima - hrvatskim štedišama, od kojih je novac uzela.

- Nakon povratka iz BiH, predsjednik Republike Hrvatske dr. Franjo Tuđman izjavio da danas imamo hrvatsko-muslimansku federaciju u BiH i njezinu konfederaciju s Hrvatskom, a to znači zajedništvo Hercegovine i Bosne s Hrvatskom, što odgovara i strateškim interesima hrvatstva u BiH, hrvatske države, ali i zapadnom demokratskom svijetu.

- Odgojeni pregovori između predstavnika hrvatske Vlade i kninskih Srba, koji su se trebali održati na Plitvicama, ovog puta kamen smutnje bila je prisutnost hrvatskih novinara na pregovorima.

- Samozvani predsjednik Srba u UNPA-područjima u Hrvatskoj Milan Martić izjavio je tijekom razgovora s američkim veleposlanikom Peterom Galbraithom u Kninu, rekao kako o nekim pitanjima ne može biti razgovora, jer je "na srpskom narodu da odluči gdje i s kim želi živjeti".

- Komisija UN, zadužena za istragu ratnih zločina učinjenih na području bivše Jugoslavije, koju predvodi Cherif Bassiouni, objavile u New Yorku zaključke svoga izvještaja.

- **Hrvatska Vlada odobrila povratak 50 izbjeglih pobunjenih hrvatskih Srba u zapadnu Slavoniju.**

- Britanski šef diplomacije Douglas Hoog upozorava bosansku Vladu da odustane od probijanja opsade glavnog grada BiH. Oko Sarajeva, navodne, grupirano 30.000 vojnika Armije BiH, što London ocjenjuje kao siguran znak za početak ofenzive za oslobađanje grada.

**- U srijemskom selu Nikincima, u Vojvodini, za vrijeme trajanja mise, podmetnut zapaljeni dinamit na prozor katoličke crkve, ali prisebnošću župnika, koji ga je ugledao i zatim žurno odbacio daleko od crkve, gdje je eksplodirao, izbjegnuta je tragedija.**

**- Spašeni pilot američkog zrakoplova F-16 Scott O'Grady izjavio da je u šumama Bosne vidio vjersku viziju, koja bi mogla biti Gospa.**

- U Firenzi, na ministarskom skupu o obnovi BiH, potpisan sporazum o subregionalnoj kontroli naoružanja, u istom obliku kako je dogovoren u Beču i Oslu.

## Izvori

* Hrvatski informativni centar *Hrvatski spomenar: 11. lipnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.